google/wiki40b huggingface dataset:
Rhopalomeces

Utseende

Middelsstore, spinkle, mørke trebukker med mørk metallglans. Hodet er snuteformet forlenget foran fasettøynene. Antennene er tynne ved roten, men betydelig utvidete mot spissen. Pronotum er tønneformet, minst så langt som bredt. Dekkvingene er ganske jevnbrede. Beina er forholdsvis lange og tynne.

Levevis

Larvene utvikler seg i ved av løvtrær.

Utbredelse

Slekten er vidt utbredt i Afrika, bortsett fra den vestligste delen.
Má vlast

Má vlast (Mitt fedreland, JB 1:112) er en tonedikt-syklus av den tsjekkiske komponisten Bedřich Smetana, skrevet i perioden 1874–79 og uroppført på forskjellige tidspunkter. Verket som helhet ble første gang fremført 5. november 1882 i Praha.

Struktur

Satsene beskriver tsjekkisk landskap og kulturhistorie. En typisk oppsetning varer omkring 75 minutter.

«Vyšehrad»

«Høyborgen»

Komponert 1874, oppført 1875. Oppkalt etter festningen av samme navn i Praha.

Varighet: ca. 16 min

«Vltava»

«Moldau»

Komponert 1874, oppført 1875. Beskriver løpet til elven Vltava (Moldau). Kanskje Smetanas mest kjente stykke. Hovedtemaet er basert på den italienske melodien «La Mantovana», antakelig komponert av tenoren Giuseppino (del Biado) og publisert i 1600.

Varighet: ca. 12 min

«Šárka»

Komponert 1875, oppført 1877. Om den bøhmiske krigsmøyen av samme navn, kjent fra tsjekkisk folklore.

Varighet: ca. 10 min

«Z českých luhů a hájů»

«Fra de bøhmiske skoger og sletter»

Komponert og oppført 1875.

Varighet: ca. 13 min

«Tábor»

Komponert 1878, oppført 1880. Om karakteren til husittene, som grunnla byen Tábor.

Varighet: ca. 12 min

«Blaník»

Komponert 1879, oppført 1880. Fjellet Blaník  huser i legenden en sovende konge og hans hær, nasjonens beskyttere.

Varighet: ca. 15 min
L'amore dei tre re

L'amore dei tre re («Kjærligheten til tre konger») er en opera i tre akter av Italo Montemezzi. den italienskspråklige  librettoen er skrevet av dramatikeren Sem Benelli som baserte den på hans skuespill av samme navn.

Oppføringshistorie

Operaen hadde premiere på La Scala i Milano 10. april 1913. Den fikk blandede kritikker, med ble hurtig en internasjonal suksess, spesielt i USA, der den ble et fast innslag på repertoaret i flere tiår. Etter andre verdenskrig ble den satt opp mye sjeldnere, og den ble ikke spilt i USA på nesten 30 år. Den oppføres fortsatt nokså sjeldent.
Den italienske bass-sangeren Ezio Pinza ble kjent for å synge rollen som Archibaldo på Metropolitan Opera og gjorde innspillinger der komponisten dirigerte.
Operaen finnes på CD; ensemblet innbefatter Plácido Domingo og Anna Moffo.

Musikk

Musikken i operaen er frodig og kompleks. Den ligner på verk som Debussys Pelleas et Melisande, 
hvor orkesteret avslører ofte underteksten av samspillet mellom karakterene. Montemezzi selv mente at Archibaldo er ikke bare skeptisk til Fiora, men ønsker også henne selv. Orkestrering, med bølger av rik tetthet, markerer også hvordan karakterer flyttes inn i tilstander med svært dyp lidenskap. Når karakterene er flyttet inn i disse tilstandene, har musikken en veldig distinkt, transcendent og drømmeaktig kvalitet.
R-29RMU2 Lajner

R-29RMU2.1 Lajner  (russisk: Р-29РМУ2 "Лайнер") er et russisk SLBM med flytende drivstoff og det nyeste medlemmet av missilfamilien R-29. Missilet er utviklet fra R-29RMU Sineva SLBM, og kan lastes med 12 atomstridshoder - tre ganger så mye som Sineva. Missilet har vært i bruk siden 2014 fra Delta IV-klass ubåt. og har en skuddvidde på opptil 12 000 km.
Rainy Love Sounds

Rainy Love Sounds er et musikkalbum med Jim Stärk. Albumet ble utgitt den 23. september 2011.
It's Only Make Believe

«It's Only Make Believe» er en amerikansk sang med melodi og tekst av Conway Twitty og Jack Nance. Twitty har spilt inn sangen. Den ble utgitt på singlen MGM K12677 i 1958.
Twitty toppet både de amerikanske og britiske nasjonale listene med sangen, og den var Twittys eneste nummer én-single på poplistene i begge land.
Sangens tekst beskriver tankene og følelsene til en mann som er forelsket i en kvinne som ikke synes å være forelsket i ham. Han håper og ber om at på et punkt i fremtiden vil kvinnen bli istand til å gjengjelde hans kjærlighet, men klager over at på det nåværende tidspunkt «it's only make believe».
Medopphavsmannen til sangen, Jack Nance, er ikke samme person som John Marvin Nance, en skuespiller som også er kjent som Jack Nance. Denne Jack Nance var en trommeslager, trompetist og sanger som arbeidet med Twitty i Arkansas som tenåring. Senere i karrieren turnerte han med Germaine Jackson.
Britiske Billy Furys har spilt inn en versjon. Den ble utgitt på singlen Decca F.11939. Musikalsk leder var Mike Leander. Produsent var Billtone.
Glen Campbell har spilt inn en versjon. Den ble utgitt på singlen Capitol 2905. Arrangør og produsent var Al De Lory.
Andre artister som har spilt inn sangen innbefatter Child (Produsent: Ray Singer) og Ronnie McDowell (i duett med Twitty). Horrorpunkbandet The Misfits har spilt inn en coverversjon av sangen. Den ble utgitt på albumet Project 1950 og hadde tittelen «Only Make Believe». Også Queen-gitarist Brian May har spilt inn en coverversjon av den. Hans band bestod av Spike Edney, Mike Moses, Neil Murray og Cozy Powell.

Norsk versjon

Eldar Vågan og Jan Paulsen har skrevet en norsk tekst. På norsk bærer den tittelen «En stor sølvgrå lastebil». Vazelina Bilopphøggers har spilt inn sangen. Den ble utgitt på LP-platen Fem fyrer med ved (Opal SLP 99004) i 1984.
Some of These Days

«Some of These Days» er en amerikansk populærmusikksang, publisert i 1910, som blir forbundet med Sophie Tucker.

Bakgrunn

Den ble opprinnelig skrevet av Shelton Brooks og ble en signatursang for Sophie Tucker. Hun spilte den inn første gang i 1911. Ted Lewis og hans band backet Tucker på hennes millionselgende innspilling fra 1926. Den lå som # 1 på listen i fem uker fra 23. november 1926 og bekreftet på nytt hennes varige forbindelse med sangen.
Sangen har blitt spilt inn av mange andre artister, innbefattet Charley Patton, Louis Armstrong, Elkie Brooks, Cab Calloway, Andrew Bird, Judy Garland, Susan Maughan, The McGuire Sisters, the Original Dixieland Jass Band, Sue Raney samt Serena Ryder.
Ella Fitzgeralds versjon ble utgitt av CBS på Ella Fitzgerald at the Newport Jazz Festival: Live at Carnegie Hall.

Forekomster i filmer

«Some of These Days» blr for første gang av mange bruk på lydsporet til filmen Lights of New York (1928). Det var den første all talking-film, og den var én av flere sanger som ble spilt av husbandet i nattklubben hvor filmens handling finner sted.
Tucker selv sang «Some of These Days» som nattklubbsanger i filmen Honky Tonk (1929) og fremførte den senere (som seg selv) i Broadway Melody of 1938 og Follow the Boys (1944).
Andre filmer som hadde med sangen er Scarface og Three ona MAtch, begge utgitt i 1932 og begge med skuespiller Ann Dvorak dansende til sangen. I Scarface ble sangen spilt i en nattklubb av Gus Arnheims band, i Three on a Match danset Dvorak mens skuespilleren Harry Seymour spilte «Some of These Days» på piano.
I 1936-versjonen av Rose-Marie forsøkte Jeanette MacDonald som tittelfiguren seg på en fremførelse av «Some of These Days» som lyrisk sopran i en kafé i Klondyke, hvor den ordinære vokalisten (Gilda Gray) stjeler showet fra MacDonald med en uanstendig fremførelse av sangen.
I filmen Only Angels Have Wings (1939) spilte Jean Arthur melodien på et piano i kantinen.
Cab Calloways innspilling finnes på lydspoert til Forbidden Zone (1980). Gene Cunningham (medlem av Oingo Boingo) mimet til Calloways stemme i rollen som Papa Hercules.
Kevin Spacey (som Bobby Darin) fremførte sangen under rulleteksten på slutten av filmen Beyond the Sea (2004).
HBO-serien Boardwalk Empire brukte sangen i første spisode og i episoden Belle Femme (sesong 1, episode 9).
Trådløst lokalt datanett

Trådløst LAN (engelsk Wireless LAN, WLAN) er en samlebetegnelse på lokale datanett som benytter radiobølger til kommunikasjon. 
Det eksisterer flere standarder for trådløst LAN:
IEEE 802.11 er en samling standarder for WLAN, også kjent som Wireless Ethernet, fremmet av standardiseringsorganisasjonen IEEE.
Joseph Teltscher

Liv og virke

Teltscher tok utdannelse som litograf i Brno og Wien. Fra 1823 var han elev ved Akademie der bildenden Künste Wien. 
Han var en av de første og mest fremtredende portrettlitografene i Wien under biedermeier-perioden, og var før ute med den nye teknikken enn Josef Kriehuber. 
Teltscher tegnet Ludwig van Beethoven på dødsleiet.  Stefan Zweig var i besittelse av disse tegningene, noe han beskriver i selvbiografien Die Welt von Gestern. I dag eies de av British Library.
Under en studiereise i 1837 druknet Teltscher i Pireus' havn.
ARM11

ARM11 er en gruppe med 32-biter ARM-mikroprosessorer som ble produsert og lisensiert av ARM Holdings. Den første mikroprosessoren i denne familien ble lansert i 2002.
Yasuhiro Toyoda

Karriere

Yasuhiro Toyoda startet sin profesjonelle karriere i Omiya Ardija i 1999.
Sergej Ustjugov

Sesongen 2010/11

Ustjugov tok ett gull og ett sølv under Junior-VM på ski 2011 i Otepää, og fikk for første gang prøve seg i verdenscupen i langrenn på det russiske fjerdelaget som 6. februar 2011 endte sist i stafetten i Rybinsk.

Sesongen 2011/12

Under Junior-VM på ski 2012 i Erzurum gjorde Ustjugov rent bord, med fire gullmedaljer.

Sesongen 2012/13

Ustjugovs første individuelle sesong i verdenscupen var 2012/13-sesongen. Han debuterte 19. januar 2013 i La Clusaz med en 61.-plass på 15 km fellesstart, og var dagen etterpå med på det russiske stafettlaget som tok en 6.-plass. To uker senere tok han seg til sprintfinalen under prøve-OL i Sotsji, der han endte på en 4.-plass.
I mellomtiden hadde Ustjugov tatt to gullmedaljer under U23-VM på ski 2013 i Liberec.

Sesongen 2013/14

Ustjugovs første pallplassering i verdenscupen kom 15. desember 2013 i Davos, med en tredjeplass i sprint bak Anders Gløersen og Martti Jylhä. Han tok sin første verdenscupseier én måned senere, 11. januar 2014 i Nove Mesto, etter å ha slått Federico Pellegrino, Aleksej Petukhov, Eirik Brandsdal, Nikolaj Morilov og Teodor Peterson i sprintfinalen.
Under U23-VM på ski 2014 i Val di Fiemme tok Ustjugov ett gull og ett sølv.

Sesongen 2015/16

Ustjugov vant sin andre verdenscupseier i karrieren da han gikk til topps i sprint fristil i Falun. Senere samme vår vant han ytterligere to verdenscupseirer, da han seiret på to etapper i Ski Tour Canada. Her endte han til slutt på 2.-plass sammenlagt, bak Martin Johnsrud Sundby fra Norge.

Sesongen 2016/17

Usjugov tok sin første verdenscupseier for sesongen i Davos i desember, da han vant sprinten. Han dominerte Tour de Ski 2016/17, der han vant fem etappeseirer på rad. 8. januar 2017 kunne han feire sammenlagtseieren.
Under VM 2017 i Lahtis tok han sølv på sprint fristil, gull på duatlon, og han gikk sammen med Nikita Krjukov på Russlands lag som tok gull på lagsprint. Han sto over 15 km klassisk, han gikk på Russlands lag som tok sølv på 4 × 10 km stafett, og han tok sølv på 50 km fristil.
Trichiomorphus planatus

Utseende

Små til middelsstore, avlange, litt matte gullbasser. Hodet er forholdsvis stort med tydelig "hals", foran med en U-formet innskjæring. De er mørke med lyse flekker.

Utbredelse

Arten er kjent fra Tanzania.
Stor lungeorm

Utseende og levevis

Stor lungeorm finnes nær vertsdyrene. Den tåler ikke så godt kulde og dør iløpet av vinteren utendør, i Norge. Unntak for overvintring finnes kanskje i kyststrøkene på sør- og vestlandet hvor det er mildere vintre.

Sykdomsspreder

Lungeorminfeksjoner er  en sykdom hos sau og er forårsaket av ulike arter lungeormer. Utbrudd er spesielt vanlig i juli og utover til september, etter varme våte somrer, da dette er spesielt gunstig for lungeormen. 
Stor lungeorm gir betennelsesreaksjoner, dårlig allmenntilstand, hoste og avmagring. Parasitten utvikler seg direkte på verten uten en mellomvert. Smitten skjer på beitet fra eldre infiserte dyr. Dette kan forebygges ved å behandle søyene før beiteslipp om våren. Smittede dyr behandles med ormemiddel.
Seljestad barneskole

Seljestad barneskole er en barneskole i Harstad kommune i Troms. Skolen er lokalisert i bydelen Seljestad, omtrent to kilometer sør for Harstad sentrum. Skolen har omtrent 310 elever fra 1. til 7. klassetrinn. Vegg i vegg med barneskolen ligger Seljestad ungdomsskole, men denne har egne bygninger, administrasjon og stab. Rektor er Leiv Johnsen.
Majlis-e-Ittihad-ul-Muslimeen

Majlis-e-Ittihad-ul-Muslimeen, også kalt bare Ittihad, var et politisk parti i fyrstestaten Hyderabad. Det appellerte i hovedsak til landets muslimske befolkning. Hyderabad hadde en befolkning med et flertallet på 85 % var hinduistisk, og der 10 % var muslimer. Partiet ble grunnlagt i 1927 og opphørte da India i 1948 innlemmet staten Hyderabad med militærmakt.
Ittihad holdt i tiåret etter etableringen en lav politisk profil og arbeidet mest som en religiøs og sosial reformbevegelse. Mot slutten av 1930-tallet, da Hyderabads hinduer mobiliserte for politiske rettigheter og reformer, fikk partiet en klarere politisk profil og ble talerør for tanken om en Hyderabad som uavhengig, islamsk stat. Det var motstander av politiske reformer. Partiet var lojal mot herskerdynastiet i Hyderabad og hadde nizamens sympati.
I 1938 skaffet partiet seg en paramilitær organisasjon, kalt Razakar, som først ble benyttet til parader og vakthold ved møter, men som senere utviklet seg til en militant og voldelig organisasjon. Fra 58 partiavdelinger vokste partiet til det i 1944 hadde en partiorganisasjon med 450 avdelinger.
Partiets leder fra 1939 til 1944 var den karismatiske Muhammad Bahadur Khan, kjent med tittelen Bahadur Yar Jung. Da han døde i 1944 ble partiet overtatt av en mer radikal leder. I desember 1946 ble Kasim Razvi valgt til partileder. Razakar-bevegelsen ble militarisert og Ittihad avviste forhandlinger med India over spørsmålet om Hyderabads tilslutning til den indiske unionen i forbindelse med uavhengigheten fra Storbritannia. Partiet ble en maktfaktor og en av partiets støttespillere, Laik Ali, ble i 1947 statsminister. I september 1948 invaderte India staten Hyderabad og Ittihad ble forbudt.
I 1958 ble partiet All India Majlis-e-Ittehadul Muslimeen dannet. Det har tyngdepunkt i det som en gang var fyrstestaten Hyderabad.
Totra

Totra er et tettsted i Gävle kommune i Gävleborgs län i landskapet Gästrikland i Sverige. Det ligger cirka 30 kilometer nord for Gävle. I 2010 hadde tettstedet 273 innbyggere.
Samuel Abraham Goudsmit

Virke

I 1925, mens han ennå var meget ung, oppdaget Goudsmit sammen med studiekameraten George Uhlenbeck at forholdene i atomspektrene som en til da ikke hadde kunnet forklare ut fra Bohr-modellen, fikk sin forklaring om en tenkte seg at elektrodene hadde et spinn, en egenrotasjon. Oppdagelsen ble til å begynne med ikke lagt vekt på av fagmiljøene. Men senere grep andre fatt i problematikken, og oppdagelsen ble særdeles viktig innen kvantemekanikken og særlig for forståelsen av strukturen til atomer og atomkjerner.
Goudsmit tok doktorgraden i Leiden i 1927 og emigrerte etterpå til USA. Han arbeidet fra den tid og frem til 1941 ved University of Michigan.
Under første del av andre verdenskrig arbeidet han med utviklingen av radar, med Massachusetts Institute of Technology som arbeidssted. 
Han ble i 1944 leder for den vitenskapelige delen av Alsos-prosjektet, en hemmelig undersøkelsesaksjon som skulle etterforske tyskernes arbeid med utvikling av kjernevåpen. De søkte etter personell, registreringer, materiell og steder for å vurdere det tyske kjernefysiske prosjektet, styrke den amerikanske forskningen og hindre at de tyske forskningsresultatene falt i hendene på Sovjetunionen.  
I boken Alsos, publisert i 1947, fremholdt Goudsmit at tyskerne ikke var i nærheten av å produsere noe atomvåpen, noe han mente var på grunn av at vitenskap ikke kan utvikle seg under en totalitær stat. Denne slutningen må sies å være usikker, i lys av at minst to totalitære regimer senere klarte å utvikle atomvåpen ved egen innsats eller med delvis stjålet kunnskap. En annen konklusjon han trakk, nemlig at tyske vitenskapsfolk rett og slett ikke forstod hvordan atombomber kunne lages, er også blitt kritisert av historikere, og blant annet av den tyske fysikeren Werner Heisenberg som hadde kjennskap til det tyske programmet. 
Hans observasjon at tyskerne ikke var kommet langt på vei i denne våpenutviklingen har imidlertid stått seg, selv om hans vurderinger om hvorfor ikke har gjort det.  
Goudsmit arbeidet etter krigen først en kort stund ved Northwestern University i Chicago, og så fra 1948 og fram til 1970 som professor ved Brookhaven National Laboratory på Long Island i staten New York.
Han var i en periode sjefredaktør for det ledende fysikktidsskriftet Physical Review, utgitt av American Physical Society. I juli 1958 startet han tidsskriftet Physical Review Letters. 
Etter at han sluttet som tidsskiftsredaktør i 1974 flyttet han til fakultetet for University of Nevada i Reno, hvor han bodde frem til sin død fire år etter.

Egyptologi

Goudsmit var også interessert i egyptologi, og publiserte innen dette faget. Hans egyptologiske samlinger inngår i Kelsey Museum of Archaeology ved University of Michigan, i Ann Arbor som The Samuel A. Goudsmit Collection of Egyptian Antiquities.
Villefranche-sur-Mer

Geografi

Villefranche-sur-Mer ligger seks kilometer øst for storbyen Nice, atskilt av fjellene Mont Boron, Mont Alban og Mont Vinaigrier. Monaco ligger ti km mot øst. Bukta inn mot byen – mellom Kapp Nice og Cap Ferrat er en av de dypeste naturlige havnebassengene langs Middelhavet og gir en sikker ankringsplass for store skip. Byen er avgrensa av åsene rundt bukta som går opp til 520 meter på Mont-Leuze. De tre hovedveiene fra Nice til Italia går gjennom byen og gir godt utsyn over den.
Benguela-jernbanen

Historie

Banen følger i grove trekk den gamle rute mellom det gamle handelssenteret Benguela og Bié-platået. I 1899 tok den portugisiske regjering initiativet til å bygge banen for bedre forbindelsene til det sentralangolske platået og de rike mineralforekomster i den daværende fristaten Kongo. Sir Robert Williams fikk den 28. november 1902, konsesjon til å drive banen i 99 år. Selskapet hans Benguela Railway Company begynte å bygge banen 1. mars  1903. Messrs Pauling & Co. og Messrs Griffiths & Co. ble tildelt kontrakter for å bygge deler av banen. Da første verdenskrig brøt ut i 1914, var 500 kilometer blitt bygget. Byggearbeidene ble satt på vent fram til 1920. I 1929 sto banen ferdig helt til Luau, på grensen til Belgisk Kongo. Banens primære oppgave var eksport av mineraler, spesielt kobber. Innenlandstrafikken var av sekundær betydning 
Banen korresponderte med passasjerbåter til Europa. Dette var den korteste ruta for europeere som arbeidet i kobberbeltet i Katanga og Kitwe i  Zambia. Navnet Benguela Railway ble noen ganger løslig knyttet til hele Lubumbashi–Lobito strekningen, heller enn Luau–Lobito som den strengt tatt vedkommer.

Banens storhetstid

I sin storhetstid var Benguela-jernbanen den korteste rute til  å transportere mineralrikdommer fra Congo til Europa. Banen viste seg meget vellykket og lønnsom, spesielt på 1970-tallet etter at Zambias grense mot Sør-Afrika ble stengt av apartheidregimet i sør. Banen nådde sitt topp-punkt i 1973 da den transporterte  3,3 million tonn gods og genererte fraktinntekter på 30 million dollar og hadde 14 000 ansatte. Frem til tidlig på 1970-tallet ble banen kjørt utelukkende med damplokomotiver, oljefyrt fra kysten til Cubal og så ved-fyrt videre. Veden kom fra eukalyptustrær fra banens egne plantasjer. Damplokomotivene ble erstattet med diesellokomotiver så sent som i 1987.
Kort tid etter at Angola ble løsrevet fra Portugal i 1975, og etter at den angolanske borgerkrigen brøt ut, ble banen sterkt skadet og etter hvert ubrukbar. Jernbaneverkstedet i Huambo ble ødelagt. Ballastvogner måtte kobles foran lokomotivene for å detonere miner. I 1992 var bare 340 km av banen i kjørbar stand. og da konsesjonen løp ut i 2001 var bare 34 km langs kysten fra Benguela til Lobito kjørbar.

Eierskap og rehabilitering

Banen var 90% eied av Tanganyika Concessions Limited (Tanks), et London-basert holdingselskap. Société Générale de Belgique kjøpte en minoritets aksjepost i 1923 og fikk en kontrollerende eierandel i 1981. Det belgiske selskapet Tanks hadde fortsatt kontrollen da konsesjonsperioden løp ut i 2001. Da ble eierskapet overført til Angolas regjering.
Etter at borgerkrigen i Angola var over i 2002, ble gjenoppbygging av banen satt i gang. I 2015 var banen ferdig rehabilitert av det kinesiske entreprenørselskapet, China Railway Construction Corporation og hadde kostet 1,83 milliarder dollar.
Salmodikon

Salmodikon (eller psalmodikon) er et strykeinstrument konstruert ca. 1820 for å akkompagnere salmesang i kirker og skoler. Det ble introdusert i Norge av Lars Roverud. På folkemunne gikk det under navnet «salmedunk».
Salmodikon består i sin enkleste form av en flat, rektangulær trekasse av varierende mål. Kassen virker som resonansrom. Det sies at Pythagoras var aller først med sitt monochord, som han brukte for å teste ut intervallforhold.
Salmodikon har som regel bare én streng, opprinnelig av sauetarm. Strengen strykes med en fiolinbue. Under strengen ligger gripebrettet, som er inndelt etter en halvtoneskala som gjør det mulig på en enkel måte å spille i alle dur- og moll-tonearter. Vanligvis er det nok med fire linjaler, hver med fire ulike transponeringstabeller. I «sifferskrift» kalles grunntonearten 1=1. Dette vil man se i alle noter for salmodikon. 4=1 betyr at siffer 1 på tabellen nå skal dekke over siffer 4 på grunnskalaen (C-dur).
Instrumentet ble brukt ved innøving av salmer og sanger i skolestuene i hele Norden og medvirket til standardiseringen av salmesangen på bekostning av den folkelige sangen.
Yasuaki Kato

Karriere

Yasuaki Kato startet sin profesjonelle karriere i Nagoya Grampus Eight i 1995.
Østfold kollektivtrafikk

Østfold kollektivtrafikk er en bestillerenhet for kollektivtrafikk i Østfold. Selskapet var operativt i 2002 og har som hovedoppgave å samordne kollektivtrafikk og skoleskyss med buss i fylket, som omfatter 268 000 innbyggere. ØKT tilbyr periodekort for alle busser i en kommune eller i hele fylket.
ØKT har avtaler med flere lokale busselskap. I tillegg kommer ekspressbusser. Togtrafikk inngår ikke.
Funksjonsrom

Et funksjonsrom er innen matematikk en mengde funksjoner mellom to gitte mengder, et domene og et kodomene. Ofte vil domenet og/eller kodomene ha visse strukturelle egenskaper som arves av funksjonene i det gitte funksjonsrommet. Et funksjonsrom er et topologisk vektorrom, definert som et vektorrom med funksjoner som elementer. Funksjonsrom arver dermed egenskaper som holder for mer generelle vektorrom. Funksjonsrom spiller en sentral rolle innen den matematiske grenen funksjonalanalyse.
Eksempler på funksjonsrom kan være alle kontinuerlige funksjoner, alle deriverbare funksjoner og alle kvadratisk integrerbare funksjoner, som alle blir brukt på tvers av mange matematiske grener. Det finnes også funksjonsrom som Sobolevrom, som er viktige for løsninger av partielle differensialligninger.

Andre funksjonsrom

Det finnes mange andre funksjonsrom. Noen av de er først og fremst interessante innen teoretisk matematikk, andre er også grunnlaget metoder innen anvendt matematikk. Disse inkluderer blant annet Besovrom og Schwartzrom.
Mads Hvilsom

Hobro IK

I august 2012 sikret Hobro seg Hvilsom på en låneavtale fra Midtjylland. I sin andre kamp for klubben pådro han seg en alvorlig korsbåndsskade, noe som holdt han ute av spill i åtte måneder.
I juli 2014 signerte Hvilsom en toårs-kontrakt med Hobro på en permanent overgang fra Midtjylland.

Eintracht Braunschweig

Hvilsom signerte en treårs-kontrakt for Eintracht Braunschweig 15. juli 2015.
Såklart er det en fantastisk mulighet for meg. Jeg har hatt noen gode år i Hobro, og nå ser det ut som det fortsetter i Eintracht Braunschweig. Jeg har i mange år drømt om å prøve meg på høyeste nivå, og det er jeg glad og stolt over å endelig lykkes med. Mads Hvilsom